腦機介面係一種神經科學上嘅技術，涉及用腦電圖等嘅方法量度受試者嘅腦活動，跟手再將數據即時噉輸入去電腦入面，而部電腦內部會有啲程式按收到嘅輸入控制某啲機械－能夠達到幫人類齋靠諗嘢嚟控制機械。例如p300就係一個喺腦機介面技術上常用嘅erp，p300反映一個受試者有將一個刺激喺心入面做分類同評估，而有研究就試過要一班受試者坐喺一個熒光幕前面，再定時定候俾一個指向上下左右是但一個方向嘅箭咀喺個熒光幕嗰度出現同快速消失，佢哋叫班受試者淨係留意其中一個方向嘅箭咀，一路監察住佢哋個腦有冇p300出現，結果發現，喺呢個情況下，p300可以攞嚟可靠噉控制一件物體郁嘅方向。